CELEX: 42021D1462
Language: el
Date: 2021-09-08 00:00:00
Title: Απόφαση (ΕΕ) 2021/1462 των αντιπροσώπων των κυβερνήσεων των κρατών μελών της 8ης Σεπτεμβρίου 2021 για τον διορισμό ενός δικαστή του Γενικού Δικαστηρίου

10.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 319/5
               
            
         ΑΠΟΦΑΣΗ (ΕΕ) 2021/1462 ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ
         της 8ης Σεπτεμβρίου 2021
         για τον διορισμό ενός δικαστή του Γενικού Δικαστηρίου
         ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 254 και 255,
         Εκτιμώντας τα ακόλουθα:
         
                     (1)
                  
                  
                     Οι θητείες είκοσι τριών δικαστών του Γενικού Δικαστηρίου έληξαν στις 31 Αυγούστου 2019.
                  
               
                     (2)
                  
                  
                     Στο πλαίσιο αυτό, η υποψηφιότητα του κ. Pēteris ZILGALVIS προτάθηκε για τη θέση δικαστή του Γενικού Δικαστηρίου.
                  
               
                     (3)
                  
                  
                     Η επιτροπή που συστάθηκε δυνάμει του άρθρου 255 της Συνθήκης για τη λειτουργία της Ευρωπαϊκής Ένωσης γνωμοδότησε υπέρ της επάρκειας του εν λόγω υποψηφίου για την άσκηση των καθηκόντων του δικαστή του Γενικού Δικαστηρίου.
                  
               
                     (4)
                  
                  
                     Ενδείκνυται να διοριστεί δικαστής του Γενικού Δικαστηρίου ο κ. Pēteris ZILGALVIS για την περίοδο από την ημερομηνία έναρξης ισχύος της παρούσας απόφασης έως τις 31 Αυγούστου 2025,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Pēteris ZILGALVIS διορίζεται δικαστής του Γενικού Δικαστηρίου για την περίοδο από την ημερομηνία έναρξης ισχύος της παρούσας απόφασης έως τις 31 Αυγούστου 2025.
         
         
            Άρθρο 2
            Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 8 Σεπτεμβρίου 2021.
            
               
                  Ο Πρόεδρος
               
               I. JARC